text: Regionsrådsformand: Pengene passer
  09 september 2016 kl. 18.34
  Politikkerne er blevet enige om driftsbudgettet for 2017 i Region Syddanmark uden udsigt til sparerunder. Ifølge regionsrådsformanden bunder det i de forrige års stramninger.  
  Det er lykkes politikerne i Region Syddanmark at blive enige om driftsbudgettet for 2017, uden at det bliver nødvendigt med en sparerunde.
  Stephanie Lose, Regionsrådsformand: "Det er et budget, hvor pengene kommer til at passe, det havde de ikke gjort, hvis vi ikke havde været igennem den sparerunde, vi var, som sluttede her i foråret."
  Regionsrådsformand Stephanie Lose er godt tilfreds med resultatet, som, hun mener, er resultatet af det forrige års stramninger.
  - Det er et budget, hvor pengene kommer til at passe, det havde de ikke gjort, hvis vi ikke havde været igennem den sparerunde, vi var, som sluttede her i foråret, siger Stephanie Lose.
  Samlet set er der tale om en aftale på 25 milliarder kroner til driftsbudgettet i 2017.
  - Vi har været på forkant og sikret os et robust økonomisk udgangspunkt, der gør, at vi forhåbentlig nu i hvert fald et godt stykke tid ud i fremtiden ikke skal igennem nogen større sparerunder, siger hun.
  Det er planen, at Region Syddanmarks budget for næste år formelt bliver vedtaget på regionsrådsmødet den 26. september.
  